Et nyt våben i kampen mod de kriminelle er kommet til Danmark, og nu bliver nummerpladelæserne brugt i hele landet

Et nyt våben i kampen mod kriminelle er kommet til Danmark, og nu er det blevet indført i hele landet .

Der er tale om de såkaldte ANPG’ere - Automatisk Nummer Plade Genkendelse - som nu er blevet monteret på i alt 48 patruljevogne i hele landet.

Det skriver politiet i en pressemeddelelse onsdag.

- Det er et værktøj, der vil hjælpe os på flere fronter. Dels bliver det nemmere for os at lave en intelligent grænsekontrol, hvor vi kan følge de biler, som vi eksempelvis sætter i forbindelse med omrejsende kriminalitet, og dels får vi fjernet en række af de biler, der ikke hører hjemme ude på vejene, siger politiinspektør Michael Kjeldgaard fra Rigspolitiets nationale efterforskningscenter.

Stor aktion: Nyt våben mod bilister er skudt i gang

Se også: Nummerpladen skal afsløre udenlandske kriminelle

Når en nummerplade er genkendt, kan den give udslag i politiets registre fordi ejeren måske er kendt som kriminel eller fordi der måske ikke er blevet betalt afgift på bilen.

I maj blev ANPG sat i drift i en række politikredse i hovedstadsområdet, og nu er det så også udrullet i resten af landet, skriver politiet.

Artiklen fortsætter under billedet

Fangede kidnapper

For bare få uger siden viste netop dette våben sig at være effektivt.

En formodet og eftersøgt kidnapper var på vej ud af Danmark i sin bil, da han blev anholdt ved færgen i Gedser.

Det skete, da en nummerplade-scanner ved grænsekontrollen genkendte nummerpladen på den litauiske bil, der var efterlyst fra Nordsjællands politi. Derefter blev den 42-årige litauer anholdt af det lokale politi.

Det kan det bruges til Som eksempel på, hvad ANPG kan bruges til, kan Rigspolitiet nævne: I en sag, hvor en udenlandsk mand var mistænkt i forbindelse med flere indbrud, blev politiet opmærksom på, at manden netop havde krydset grænsen fra Tyskland. På det tidspunkt havde politiet ikke kendskab til, hvilken bil, den pågældende kørte i. Men via de fastmonterede kameraer kunne efterforskerne se, at en bil med nummerplade fra den mistænktes hjemland netop var kørt ind over grænsen, og det kunne således indgå som en brik i den videre efterforskning. En varevogn, der tidligere var sat i forbindelse med cykeltyverier i København, blev opdaget af ANPG på vej ned over Sjælland. Derfor kunne politifolkene i Rødbyhavn stå klar, da varevognen ankom til færgelejet. I bilen blev der fundet flere cykler, der var meldt stjålet. Chaufføren blev varetægtsfængslet og efterforskningen i sagen fortsætter nu. Efter et drabsforsøg havde vidner henledt politiets opmærksomhed på en bil, som gerningsmanden kunne være kørende i. ANPG-optagelser gjorde det muligt at finde frem til, hvilke biler af samme type og farve, der havde befundet sig i nærheden af området på gerningstidspunktet, og det kan således indgå i den videre efterforskning. En patrulje på motorvejen på Sjælland konstaterede ved hjælp af ANPG, at en personbil kørte med nummerplader, der var afmeldt. Køretøjet nægtede at standse, og det udviklede sig til en eftersættelse med hastigheder på over 160 km/t og med kørsel mod trafikken. Fra bilen blev der smidt værktøj og flasker mod patruljevognen, der to gange blev ramt på forruden. Efter cirka 40 km blev bilen bragt til standsning og tre personer i bilen blev anholdt. Bilen viste sig at være stjålet i forbindelse med et indbrud. Kilde: Rigspolitiet

Den 42-årige litauer blev efterfølgende varetægtsfængslet ved retten i Helsingør i to uger, sigtet for vold og frihedsberøvelse af en 48-årig eks-kæreste.

Han nægtede sig skyldig.

Kidnapper fanget af nyt politivåben

Krimicentralen har været med Nordsjællands Politi ude til den største aktion med de nye scannere. Se med i klippet over artiklen